Sătmărenii care au dorit să încerce experiența de tip american a vizionării unui film la cinematograful drive-in construit provizoriu în parcarea de la Shopping City Satu Mare au avut ghinion. La 5 minute după ce a inceput filmul „Parking” – regizat de Tudor Giurgiu -, a și început o furtună puternică. Ploua în averse repezi, iar vântul în rafale pur și simplu a dărâmat ecranul.

Sătmărenii din cele aproximativ 120 de automobile din parcare au fost nevoiți să plece fără să vadă – deocamdată – acest film care chiar merită văzut.